rejauldu/bengali-wikipedia huggingface dataset:
জলবায়ু পদচিহ্ন শব্দটি কার্বন ফুটপ্রিন্ট এর ক্ষেত্র থেকে উদ্ভূত হয়েছে এবং এটি কিয়োটো প্রোটোকল এর অধীনে নিয়ন্ত্রিত গ্রীনহাউস গ্যাস (জিএইচজি) এর সাথে সম্পর্কিত। জলবায়ু পদচিহ্ন কার্বন পদচিহ্নের চেয়ে জলবায়ুর উপর নৃতাত্ত্বিক প্রভাবের আরও বিস্তর পরিমাপক, তবে এটি গণনা করা আরও ব্যয়বহুল এবং আরও শ্রমের কাজ।    জলবায়ুর পদচিহ্ন হল কোন একটা নির্ধারিত জনসংখ্যা, সিস্টেম বা কাজের জন্য ঐ স্থানিক ও সাময়িক সীমানার মধ্যে সকল উৎস, গন্তব্য এবং স্টোরেজ থেকে নির্গত কার্বন ডাই অক্সাইড (CO2), মিথেন (CH4), নাইট্রাস অক্সাইড (N2O), হাইড্রোফ্লোরোকার্বন (এইফএফসি), পারফ্লুরকার্বন (পিএফসি) এবং সালফার হেক্সাফ্লোরাইড (SF6) এর মোট পরিমাপ। এটি প্রাসঙ্গিক 100-বছর গ্লোবাল ওয়ার্মিং সম্ভাবনা (জিডাব্লুপি 100) ব্যবহার করে কার্বন ডাই অক্সাইড সমতুল্য (CO  2  e) হিসাবে গণনা করা হয়।  খাদ্য উৎপাদনের জন্য, মিথেন (CH4) এবং নাইট্রাস অক্সাইড (N2O) জলবায়ু পরিবর্তন ও বিশ্ব উষ্ণায়নের উপর প্রায়শই অনেক বড় প্রভাব রাখে এমন দুটি গ্রিনহাউস গ্যাস। এছাড়া খাদ্য উৎপাদকদের ক্ষেত্রে মিথেনের নির্গমন রোমন্থক প্রাণির হজম তন্ত্র, বর্জ্য ব্যবস্থাপনা এবং ধান উৎপাদন থেকেও হয়ে থাকে। বিভিন্ন গ্যাস ভিন্ন ভাবে প্রতিক্রিয়া দেখায়। সুতরাং যেখানে মিথেন একটি স্বল্পস্থায়ী, সেখানে নাইট্রাস অক্সাইড একটি শক্তিশালী এবং দীর্ঘস্থায়ী গ্রিনহাউস গ্যাস। নাইট্রাস অক্সাইড সার দেয়া হয়েছে এমন শস্যভূমি থেকে নির্গত হয়, এবং ক্ষেতে প্রয়োগ করা নাইট্রোজেনের একটা ছোট অংশ নাইট্রাস অক্সাইডে রূপান্তরিত হয়। নাইট্রাস অক্সাইড নির্গমন বর্জ্য ব্যবস্থাপনার সময় এবং কৃত্রিম সার উৎপাদনের সময়ও তৈরি হয়।  যন্ত্রপাতি এবং পরিবহনের জন্য জীবাশ্ম জ্বালানি ব্যবহার করার সময় খাদ্য উৎপাদন থেকে কার্বন ডাই অক্সাইডও (CO2) নির্গত হয়। এই নির্গমনগুলি যদিও একটি খাদ্য পণ্য হতে মোট নির্গমনের একটি ছোট অংশ। অতএব, খাদ্য পণ্যের ফলে সৃষ্ট জলবায়ু প্রভাবের একটি প্রকৃত অনুমান করার জন্য কার্বন ফুটপ্রিন্টের পরিবর্তে জলবায়ুর পদচিহ্ন গণনা করা উচিত। বিশ্বের বৃহত্তম খাদ্যের জন্য জলবায়ু পদচিহ্নের উন্মুক্ত ডেটাবেজ একটি ডিজিটাল নেটওয়ার্কের অংশ যেখানে খাদ্য উৎপাদকসহ বিভিন্ন বিষয়ে জনসাধারণের জানানোর জন্য তথ্য যোগ করে।   তথ্যসূত্র   বিষয়শ্রেণী:জলবায়ু পরিবর্তন ও পরিবেশ বিষয়শ্রেণী:পরিবেশগত সূচক
thumb|জিজিপ্লট২ ব্যবহার করে গ্রাফ অঙ্কন।  জিজিপ্লট২ একটি প্যাকেজ যা আর (R) প্রোগ্রামিং ভাষায় ব্যবহার করা হয়, যা পরিসংখ্যান ক্ষেত্রে গ্রাফ অঙ্কন করার জন্য বিশেষ ভূমিকা পালন করা হয়। হ্যাডলি উইকহ্যাম ২০০৫ সালে এই প্যাকেজটি প্রবর্তন করেন, যার পূর্ণ অর্থ হল "গ্রাফিক্যাল গ্রামার প্লট-২", যা বিভিন্ন ধরনের গ্রাফ অঙ্কনের জন্য সহায়তা করে।  আপডেট  জিজিপ্লট২ প্যাকেজটি সর্বশেষ ৪ জানুয়ারি ২০২১ সালে ৩.৩.০ সংস্করণ প্রকাশ করে।https://www.tidyverse.org/blog/2020/03/ggplot2-3-3-0/   অন্যান্য গ্রাফিক প্যাকেজের সাথে তুলনা  এই প্যাকেজটি বিভিন্ন গ্রাফ অঙ্কনের জন্য বিশেষায়িত, এবং খুব সহজেই বিভিন্ন প্লটিং চিত্রায়নে সহায়তা করে।  স্টক আর (R) প্রোগ্রামে plot() দিয়েও গ্রাফ চিত্রায়ন করা যায়, তবে এতে জিজিপ্লট২ এর মত বিস্তৃত অপশন নেই।   সংশ্লিষ্ট প্রজেক্ট সমূহ     পাইথন এর জন্য জিজিপ্লট২  প্লটলি  গ্রামা  গ্রাডফ্লাই  তথ্যসূত্র   বহিঃসংযোগ       বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মুক্ত উপাত্ত ভিজ্যুয়ালাইজেশন সফটওয়্যার বিষয়শ্রেণী:মুক্ত প্লটিং সফটওয়্যার বিষয়শ্রেণী:মুক্ত আর (প্রোগ্রামিং ভাষা) সফটওয়্যার
জোসেফ হেলার (১ মে, ১৯২৩ - ১২ ডিসেম্বর, ১৯৯৯) মার্কিন যুক্তরাষ্ট্রের একজন খ্যাতনামা ঔপন্যাসিক। তার কালজয়ী গ্রন্থ 'ক্যাচ-টুয়েন্টি টু' বিংশ শতাব্দীর সর্বশ্রেষ্ঠ উপন্যাসের তালিকায় গণ্য করা হয়।  প্রাথমিক জীবন হেলার ১৯২৩ সালের ১ মে নিউ ইয়র্কের কোনি আইল্যান্ডে জন্মগ্রহণ করেন। তার বাবা আইজ্যাক ডোনাল্ড হেলার ও মা লিনা হেলার। দুজনেই রুশ বংশোদ্ভূত ইহুদি।  গ্রন্থতালিকা  উপন্যাস  ক্যাচ-টুয়েন্টি টু (১৯৬১)  সামথিং হ্যাপেনড্‌ (১৯৭৪)  গুড অ্যাজ গোল্ড (১৯৭৯)  গড ন্যুজ (১৯৮৪)  পিকচার দিস (১৯৮৮)  ক্লোজিং টাইম (১৯৯৪)  পোট্রেট অফ অ্যান আর্টিস্ট, অ্যাজ অ্যান ওল্ড ম্যান (২০০০)  ছোটগল্প  ক্যাচ অ্যাজ ক্যাচ ক্যান: সংগৃহীত গল্প ও অন্যান্য রচনা (২০০৩)  নাটক  উই বোম্বড ইন নিউ হ্যাভেন (১৯৬৭)  ক্যাচ টুয়েন্টি টু (১৯৭৩)  ক্লেভিঞ্জার্‌স ট্রায়াল (১৯৭৩)  চিত্রনাট্য  সেক্স অ্যান্ড দ্য সিঙ্গেল গার্ল (১৯৬৪)  ক্যাসিনো রয়্যাল (১৯৬৭) (ক্রেডিট দেওয়া হয় নি)  ডার্টি ডিঙ্গুস ম্যাগী (১৯৭০)  আত্মজীবনী  নো লাফিং ম্যাটার (১৯৮৬)  নাউ অ্যান্ড দেন: ফ্রম কোনি আইল্যান্ড টু হিয়ার (১৯৯৮)  তথ্যসূত্র  বহিঃসংযোগ  বিষয়শ্রেণী:১৯২৩-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:২০শ-শতাব্দীর মার্কিন ঔপন্যাসিক বিষয়শ্রেণী:২০শ-শতাব্দীর মার্কিন নাট্যকার বিষয়শ্রেণী:২০শ-শতাব্দীর মার্কিন ছোটগল্পকার বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ নাট্যকার বিষয়শ্রেণী:মার্কিন পুরুষ ছোটগল্পকার বিষয়শ্রেণী:আব্রাহাম লিংকন হাই স্কুল, ব্রুকলিনের প্রাক্তন শিক্ষার্থী বিষয়শ্রেণী:কলাম্বিয়া ইউনিভার্সিটির প্রাক্তন শিক্ষার্থী বিষয়শ্রেণী:ব্রুকলিনের লেখক বিষয়শ্রেণী:প্রিঁ মেডিসি এত্রেঞ্জার বিজয়ী বিষয়শ্রেণী:মার্কিন অজ্ঞেয়বাদী বিষয়শ্রেণী:ইহুদি অজ্ঞেয়বাদী বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:যুক্তরাজ্যে মার্কিন প্রবাসী বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য বিষয়শ্রেণী:ফুলব্রাইট বৃত্তিধারী বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
বা লাই নদী () ভিয়েতনামের মেকং ডেল্টা অঞ্চলের বেন ট্রে প্রদেশের একটি নদী, যা আন হোয়া দ্বীপ এবং বাও দ্বীপের মধ্য দিয়ে প্রবাহিত। এটি ফু দুক এবং তান ফু কমিউনসের সীমানায় অবস্থিত তিয়েন নদীর একটি সরাসরি উপনদী। ২০ শতকের শুরুর দিকে, তিয়েন নদীর গতি প্রবাহ কমতে শুরু করে। বা লাই নদীর পানির উৎস এখন মূলত মাই থো নদী থেকে আসে। বা লাই নদীও ছোট হয়ে আসছে এবং বা লাই মোহনা এখন পলিতে ভরাট হয়ে অবরুদ্ধ হয়ে পড়েছে।Ba Lai , Bentre.gov ২০০২ সালে, নোনা জলের অনুপ্রবেশ বন্ধ করতে এবং বেন ট্রিতে ১০০,০০০ হেক্টর কৃষিজমির জন্য মিষ্টি জল সংরক্ষণ  করার জন্য এই নদীতে একটি সেচ বাঁধ তৈরি করা হয়েছিল।    তথ্যসূত্র
থাম্ব| ইন্টারন্যাশনাল পেজেন্ট অফ পুলক্রিটুড ১৯৩০ প্রতিযোগিতার বিজয়ীরা।  সৌন্দর্য প্রতিযোগিতা বা সুন্দরী প্রতিযোগিতা হল এমন একটি প্রতিযোগিতা যা ঐতিহ্যগতভাবে প্রতিযোগীদের শারীরিক বৈশিষ্ট্য বিচার এবং র‌্যাঙ্কিংয়ের উপর দৃষ্টি নিবদ্ধ করে। বিচারকদের সাথে ব্যক্তিগত সাক্ষাত্কার এবং মঞ্চে জনসাধারণের প্রশ্নের উত্তরের মাধ্যমে ব্যক্তিত্ব, বুদ্ধিমত্তা, প্রতিভা, চরিত্র এবং দাতব্য সম্পৃক্ততার বিচারের মানদণ্ডের সাথে অভ্যন্তরীণ সৌন্দর্য অন্তর্ভুক্ত করার জন্য প্রতিযোগিতাগুলি এখন বিবর্তিত হয়েছে। সৌন্দর্য প্রতিযোগিতা শব্দটি মূলত বিগ ফোর আন্তর্জাতিক সৌন্দর্য প্রতিযোগিতাকে বোঝায়।  প্রতিযোগিতার শিরোনামগুলিকে মিস, মিস্টার বা মিসেস, এবং টিন -এ উপবিভক্ত করা হয়েছে - প্রতিযোগিতার বিভাজনের মধ্যে পার্থক্য স্পষ্টভাবে চিহ্নিত করার জন্য। শত শত এবং হাজার হাজার সৌন্দর্য প্রতিযোগিতা বার্ষিক অনুষ্ঠিত হয়,  তবে বিগ ফোরকে সবচেয়ে মর্যাদাপূর্ণ বলে মনে করা হয়,  মিডিয়া দ্বারা ব্যাপকভাবে কভার করা এবং সম্প্রচার করা হয়।  উদাহরণস্বরূপ, দ্য ওয়াল স্ট্রিট জার্নাল,  বিবিসি নিউজ,  সিএনএন,  সিনহুয়া নিউজ এজেন্সি,  এবং বিশ্বব্যাপী সংবাদ সংস্থা যেমন রয়টার্স,   অ্যাসোসিয়েটেড প্রেস  এবং এজেন্স ফ্রান্স-প্রেস   সম্মিলিতভাবে চারটি প্রধান প্রতিযোগিতাকে "বিগ ফোর" হিসাবে উল্লেখ করে যথা: মিস ইউনিভার্স, মিস ওয়ার্ল্ড, মিস ইন্টারন্যাশনাল এবং মিস আর্থ।      আরো দেখুন    বিউটি কুইন-রাজনীতিবিদদের তালিকা  সাঁতারের পোষাক প্রতিযোগিতা  শিশু সৌন্দর্য প্রতিযোগিতা  মিস ক্যাপটিভিটি পেজেন্ট   তথ্যসূত্র    গ্রন্থপঞ্জি   Banet‐Weiser, Sarah. "The Most Beautiful Girl in the World: Beauty Pageants and National Identity". (Berkeley: University of California Press, 1999)  Bell, Myrtle P., Mary E. McLaughlin, and Jennifer M. Sequeira. "Discrimination, Harassment, and the Glass Ceiling: Women Executives as Change Agents". Journal of Business Ethics. 37.1 (2002): 65–76. Print.  Burgess, Zena, and Phyllis Tharenou. "Women Board Directors: Characteristics of the Few". Journal of Business Ethics. 37.1 (2002): 39–49. Print.  Ciborra, Claudio U. "The Platform Organization: Recombining Strategies, Structures, and Surprises". Organization Science. 7.2 (1996): 103–118. Print.  Harvey, Adia M. "Becoming Entrepreneurs: Intersections of Race, Class, and Gender at the Black Beauty Salon". Gender and Society. 19.6 (2005): 789–808. Print.  Huffman, Matt L., and Philip N. Cohen. "Occupational Segregation and the Gender Gap in Workplace Authority: National versus Local Labor Markets". Sociological Forum. 19.1 (2004): 121–147. Print.  Lamsa, Anna-Maija, and Teppo Sintonen. "A Discursive Approach to Understanding Women Leaders in Working Life". Journal of Business Ethics. 34.3/4 (2001): 255–267. Print.  Liben, Lynn S., Rebecca Bigler, Diane N Ruble, Carol Lynn Martin, and Kimberly K. Powlishta. "Conceptualizing, Measuring, and Evaluating Constructs and Pathways". Developmental Course of Gender Differentiation. 67.2 i-183. Print.  Sones, Michael. "History of the Beauty Pageant". Beauty Worlds: The Culture of Beauty (2003): n. pag. Web. 4 November 2009.  Wilk, Richard. "The Local and the Global in the Political Economy of Beauty: From Miss Belize to Miss World". Review of International Political Economy. 2.1 (1995): 117–134. Print.  বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:সুন্দরী প্রতিযোগিতা
সপ্তপদী ১৯৬১ সালে তারাশংকর বন্দোপাধ্যায়ের কাহিনী অবলম্বনে তৈরি একটি জনপ্রিয় বাংলা সিনেমা । এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার, সুচিত্রা সেন, তরুণ কুমার, ছবি বিশ্বাস প্রমুখ। এই ছবির সংগীত  পরিচালক ছিলেন  সুরকার হেমন্ত মুখোপাধ্যায়। এটি ৯ম জাতীয় চলচ্চিত্র পুরস্কারে দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে পুরস্কৃত হয়।    কাহিনী  মূলত এটা একটি লাভ স্টোরি ,ভারত উপমহাদেশের প্রাক-স্বাধীনতার আমলে(১৯৪০ এর দিকের কাহিনী), যখন তরুণ ভারতীয় ছাত্ররা ব্রিটিশদের সাথে প্রতিযোগিতা করছে এবং বিভিন্ন ক্ষেত্রে জয়লাভ করছে। এটা সেই সময়ের কাহিনী যখন বাংলার দামাল ছেলেরা ফুটবল মাঠে হারিয়ে দিচ্ছিল সুটেড-বুটেড ব্রিটিশদের এবং জিতে নিয়েছিল "জাতীয় ফুটবল শিল্ড", যখন বাঙালি ছেলেরা ব্রিটিশদের সাথে তাল মিলিয়ে পড়া শুরু করেছিল মেডিক্যাল কিংবা আইন। ১৯৪২ সালে গান্ধিজীর স্বদেশী আন্দোলন এর সময়কাল এ গল্পের পটভূমি। কৃষ্ণেন্দু(উত্তম কুমার) - এ গল্পের নায়ক, বাঙ্গালি হিন্দু ছেলে(একই সাথে নাস্তিক),তরুণ মেধাবী ছাত্র এবং অসামান্য প্রতিভাধর ফুটবল খেলোয়াড়।নায়িকা রিনা ব্রাউন (সুচিত্রা সেন) সুন্দরী এবং মেধাবী ক্রিশ্চিয়ান মেয়ে।দুই বিপরীত ধর্মের তরুণ হৃদয়ের প্রেমের উপাখ্যান এটি। দুজনই মেডিকেলে পড়ে। স্বভাবতই প্রথমে রিনা ব্রাউন অপছন্দ করত নেটিভ বাঙালি কৃষ্ণেন্দুকে। কিন্তু ধীরে ধীরে তারা কাছাকাছি আসে। কলেজের এক অনুষ্ঠানে ঘটনার নাটকীয়তায় রিনার সাথে অভিনয় করে প্রতিদ্বন্দ্বী কৃষ্ণেন্দু। কৃষ্ণেন্দুর অসাধারণ "ওথেলো" আবৃত্তি আর স্বচ্ছন্দ অভিনয় দেখে আকৃষ্ট হয় রিনা।কাছে আসে তারা,ভালবাসে একে অপরকে। বিয়ের সিদ্ধান্ত নিলে রিনার বাবা শর্ত জুড়ে দেয় যে কৃষ্ণেন্দুকে ধর্ম পরিবর্তন করতে হবে,ক্রিশ্চিয়ান হতে হবে। রিনাকে পাওয়ার জন্য কৃষ্ণেন্দু তাতেই রাজি হয় এবং ধর্ম বদলাই।কিন্তু কালী বিশ্বাসী, ধর্ম অনুরাগী কৃষ্ণেন্দুর পিতা রিনার কাছে হাতজোড় করে কৃষ্ণেন্দুকে ফিরিয়ে দিতে।রিনা তাই করে। কৃষ্ণেন্দু ভারাক্রান্ত মনে ফিরে যায় এবং মানুষের সেবায় নিজেকে উৎসর্গ করে।বহু বছর পর রিনার সাথে তার দেখা হয় মিলিটারি হাসপাতালে, যখন রিনা মদ্যপায়ী এবং উচ্ছৃঙ্খল এক তরুণী, যে হারিয়ে ফেলেছে ঈশ্বরের প্রতি সমস্ত বিশ্বাস। অপরদিকে নাস্তিক কৃষ্ণেন্দু ঈশ্বরের মাঝে খুঁজে পেয়েছে সত্যিকারের প্রশান্তি। সিনেমার শেষে দেখা যায়,কৃষ্ণেন্দুর বাবা নিজের ভুল বুঝতে পারে, বুঝতে পারে ধর্মের চাইতে মানুষ বড়। পুরো চলচ্চিত্রটি আবর্তিত হয়েছে কৃষ্ণেন্দুর স্মৃতি রোমন্থনে, ফ্ল্যাশব্যাকে।   চিত্রায়নে   উত্তম কুমার ... কৃষ্ণেন্দু  সুচিত্রা সেন ... রিনা ব্রাউন  তরুণ কুমার ... কৃষ্ণেন্দুর বন্ধু  ছবি বিশ্বাস ... কৃষ্ণেন্দুর বাবা  উৎপল দত্ত ... ওথেলোর কণ্ঠে  ছায়া দেবী ... রিনার মা   পুরস্কার  মস্কো আন্তর্জাতিক চলচ্চিত্র উৎসব  সিলভার প্রাইজ সেরা অভিনেত্রীর জন্য - সুচিত্রা সেন  জাতীয় চলচ্চিত্র পুরস্কার (১৯৬১)  দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্র   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৬১-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র‎ বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:অজয় কর পরিচালিত চলচ্চিত্র বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পিং পং এন্টারটেইনমেন্ট ২০১৪ সালে প্রতিষ্ঠিত বাংলাদেশ ভিত্তিক একটি চলচ্চিত্র প্রযোজনা এবং বিতরণ সংস্থা। সংস্থাটি চলচ্চিত্র এবং টেলিভিশন প্রযোজনার জন্য বিশেষায়িত। শুক্লা বণিক এই সংস্থাটির বর্তমান চেয়ারম্যান।   নির্মিত চলচ্চিত্র  পিং পং এন্টারটেইনমেন্ট প্রযোজিত উল্লেখযোগ্য চলচ্চিত্রগুলির তালিকা নিচে দেওয়া হল। বছর চলচ্চিত্র পরিচালক শ্রেষ্ঠাংশে ২০১৪ তাঁরকাটা এম এম কামাল রাজ আরিফিন শুভ, বিদ্যা সিনহা সাহা মীম, মৌসুমী ২০১৬ আইসক্রিম রেদওয়ান রনি শরিফুল রায, কুমার উদয়, নাজিফা তুশি   আরও দেখুন    টাইগার মিডিয়া লিমিটেড  জাজ মাল্টিমিডিয়া   তথ্যসূত্র   বিষয়শ্রেণী:বাংলাদেশের গণমাধ্যম কোম্পানি বিষয়শ্রেণী:২০১৪-এ প্রতিষ্ঠিত বাংলাদেশী কোম্পানি বিষয়শ্রেণী:২০১৪-এ প্রতিষ্ঠিত গণমাধ্যম কোম্পানি
যোহন গুণসেকরা (; জন্ম: ৮ নভেম্বর, ১৯৫৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতি মিডিয়াম কিংবা স্লো লেফট-আর্ম অর্থোডক্স বোলিং করতেন তিনি।List of Sri Lanka Test Cricketers   খেলোয়াড়ী জীবন  ১৯৮০-৮১ মৌসুম থেকে ১৯৮৬-৮৭ মৌসুম পর্যন্ত যোহন গুণসেকরা’র প্রথম-শ্রেণীর খেলোয়াড়ী জীবন চলমান ছিল। নালন্দা কলেজ কলম্বোর প্রাক্তন শিক্ষার্থী তিনি।  সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন যোহন গুণসেকরা। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।  ১৯৮২-৮৩ মৌসুমে একঝাঁক তরুণ খেলোয়াড়কে নিউজিল্যান্ডের বিপক্ষে সিরিজে খেলায় অংশগ্রহণের জন্যে মনোনীত করা হয়। অন্যতম খেলোয়াড় হিসেবে অংশ নিলেও এটিই তার একমাত্র আন্তর্জাতিক সিরিজে অংশগ্রহণ ছিল। স্যার রিচার্ড হ্যাডলি, ক্রিস কেয়ার্নস, ইয়ান চ্যাটফিল্ড ও মার্টিন স্নেডেনের ন্যায় বিশ্বমানের বোলিং আক্রমণে দিশেহারা হলেও উত্তরোত্তর প্রত্যেক ইনিংসেই তার খেলার মানের উত্তরণ ঘটতে থাকে।  ওয়েলিংটনে স্বাগতিক দলের বিপক্ষে সিরিজের দ্বিতীয় টেস্টের প্রথম ইনিংসে স্বর্ণালী মুহূর্ত উদ্‌যাপন করেন। চারটি ক্যাচ তালুবন্দী করে শ্রীলঙ্কান রেকর্ড গড়েন তিনি। পরবর্তীতে এক দশক পর হাসান তিলকরত্নে তার এ রেকর্ডের সমকক্ষ হয়েছিলেন।   অবসর  বামহাতি ব্যাটসম্যান হিসেবে খেলতেন। একদিনের সিরিজে বেশ ভালো খেলা উপহার দিয়েছিলেন। তাসত্ত্বেও দল নির্বাচকমণ্ডলী তার উপর আস্থা রাখতে পারেননি।   তথ্যসূত্র    আরও দেখুন   রজার বিজেসুরিয়া  ললিত কালুপেরুমা  সিংহলীজ স্পোর্টস ক্লাব  শ্রীলঙ্কান টেস্ট ক্রিকেটারদের তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
আসগর ফরহাদি (;   জন্ম: ৭ মে ১৯৭২) একজন ইরানি চলচ্চিত্র পরিচালক এবং চিত্রনাট্যকার। অন্যান্য বিশেষ পুরস্কারের মধ্যে, তিনি তার চলচ্চিত্র এ সেপারেশন (২০১২) এবং দ্য সেলসম্যান (২০১৬) এর জন্য সেরা বিদেশী ভাষার চলচ্চিত্রের জন্য ২বার একাডেমী পুরস্কার পেয়েছেন, যার ফলে তিনি বিদেশী ভাষার চলচ্চিত্রে ২ বার একাডেমী পুরস্কার লাভ করা অকিরা কুওরোসাওয়া ও রেন ক্ল্লেমেন্টের মতো বিখ্যাত পরিচালকদের কাতারে দাড়াতে সক্ষম হয়েছেন। ২০১২ সালে ফারহাদি, বিশ্বের সবচেয়ে প্রভাবশালী ব্যক্তি হিসেবে টাইম ১০০ এর বার্ষিক তালিকায় অন্তর্ভুক্ত হয়েছিলেন।   চলচ্চিত্রের তালিকা   চলচ্চিত্র   বছর চলচ্চিত্র অবস্থান টীকা পরিচালক প্রযোজক রচয়িতা ২০০২  লো হাইটস ইব্রাহিম হাতামিকিয়ার সাথে সহ-রচনা ২০০৩  ড্যান্সিং ইন দ্যা ডাস্ট আলিরেজা বজরাফসান এবং মোহাম্মাদ রেজলা ফজিলির সাথে রচনা ২০০৪  দি বিউটিফুল সিটি ২০০৬  ফায়ারওয়ার্ক ওয়েডনাসডে মনি হাঘিঘির সাথে দ্বৈতভাবে রচনা ২০০৭  ক্যানান মনি হাঘিঘির সাথে দ্বৈতভাবে রচনা ২০০৮  তামবুরিন  ২০০৯  ট্রায়াল অব স্ট্রিট মাসুদ কিমিয়ার সাথে দ্বৈতভাবে রচনা ২০০৯  অ্যাবাউট এলি   টৈলিভিশন   বছর চলচ্চিত্র অবস্থান টীকা পরিচালক প্রযোজক রচয়িতা ১৯৯৮  দি ওয়েটারআইআরআইবি টিভি৫ এ সম্প্রচার করা হয় ১৯৯৮  ডক্টর্‌সআইআরআইবি টিভি৩ এ সম্প্রচার করা হয় ১৯৯৮  ফারুক এন্ড ফরাজ রেসিডেন্সিয়াল কমপ্লেক্সআইআরআইবি টিভি২ এ সম্প্রচার করা হয় ১৯৯৯  ইয়থ ডেইসআইআরআইবি টিভি৫ এ সম্প্রচার করা হয় ১৯৯৯  স্টোরি অব এ সিটিআইআরআইবি টিভি৫ এ সম্প্রচার করা হয় ২০০১  স্টোরি অব এ সিটি ২আইআরআইবি টিভি৫ এ সম্প্রচার করা হয়   তথ্যসূত্র    বহিঃসংযোগ        বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি চলচ্চিত্র পরিচালক বিষয়শ্রেণী:ইরানি চিত্রনাট্যকার বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী বিষয়শ্রেণী:ইস্পাহানের ব্যক্তি বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক বিষয়শ্রেণী:এশিয়া প্যাসিফিক স্ক্রিন অ্যাওয়ার্ড বিজয়ী বিষয়শ্রেণী:শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
ভাইস সিনিয়র জেনারেল শো উইন মিয়ানমারের বর্তমান উপ প্রধানমন্ত্রী এবং মিয়ানমার সশস্ত্র বাহিনীর বর্তমান ডেপুটি কমান্ডার-ইন-চীফ সহ মিয়ানমার সেনাবাহিনীর বর্তমান সর্বাধিনায়ক এবং দেশটির ন্যাশনাল ডিফেন্স এ্যান্ড সিকিউরিটি কাউন্সিল-এর একজন সদস্য। ২০১২ সালের মে মাসে দেশটির সাবেক রাষ্ট্রপতি থেইন সেইন জেনারেল শো উইনকে সরকারের উচ্চ পর্যায়ে অধিষ্ঠিত করেন। মিয়ানমারের স্টেট পিস এ্যান্ড ডেভেলপমেন্ট কাউন্সিল এর সাবেক ভাইস চেয়ারম্যান জেনারেল মং আই এর খুব কাছের লোক ছিলেন শো উইন। জেনারেল শো দেশটির দ্বিতীয় প্রধান সামরিক কর্মকর্তা হিসেবে অধিষ্ঠিত ছিলেন।  সামরিক জীবন শো উইন ১৯৮০ সালে মিয়ানমার সেনাবাহিনীতে কমিশনপ্রাপ্ত হন প্রতিরক্ষা সেবা বিদ্যায়তনের (ডিফেন্স সার্ভিসেস একাডেমী) ২২তম ব্যাচের মাধ্যমে। ২০০৮ এর জুন মাসে তিনি মিয়ানমার সেনাবাহিনীর উত্তরাঞ্চলীয় সেনাদলের (নর্দান কমান্ড) অধিনায়ক হিসেবে নিয়োগ পান। ২০১০ সালের আগস্টে শো উইন চীফ অব দ্যা ব্যুরো অব স্পেশাল অপারেশন্স এর দায়িত্বে অর্পিত হন।  তথ্যসূত্র  বিষয়শ্রেণী:বর্মী জেনারেল বিষয়শ্রেণী:বর্মী সেনা কর্মকর্তা বিষয়শ্রেণী:মিয়ানমার বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যাগনিৎস্কি আইনের আওতায় নিষেধাজ্ঞাপ্রাপ্ত ব্যক্তি বিষয়শ্রেণী:২১শ শতাব্দীর বর্মী রাজনীতিবিদ
আব্দুল হাই সরকার একজন বাংলাদেশী ব্যবসায়ী। তিনি পূর্বাণী গ্রুপের চেয়ারম্যান এবং সিইও, বাংলাদেশের বৃহত্তম এবং প্রাচীনতম প্রতিষ্ঠিত টেক্সটাইল সমষ্টিগুলির মধ্যে একটি এবং বাংলাদেশ টেক্সটাইল মিলস অ্যাসোসিয়েশনের প্রাক্তন সভাপতি। তিনি ঢাকা ব্যাংক লিমিটেডের প্রতিষ্ঠাতা চেয়ারম্যান। তিনি ইন্ডিপেন্ডেন্ট ইউনিভার্সিটি, বাংলাদেশের ট্রাস্টি বোর্ডের চেয়ারম্যান। তিনি বাংলাদেশ অ্যাসোসিয়েশন অব ব্যাংকস- এর নির্বাহী কমিটির সদস্য।   জীবনের প্রথমার্ধ   সরকার ১৫ ডিসেম্বর ১৯৪৬ সালে সিরাজগঞ্জ জেলা, পূর্ববঙ্গ, ব্রিটিশ ভারতের জন্মগ্রহণ করেন। তিনি ১৯৭০ সালে ঢাকা বিশ্ববিদ্যালয় স্নাতকোত্তর ডিগ্রি অর্জন করেন।   কর্মজীবন   বাংলাদেশ টেক্সটাইল মিলস অ্যাসোসিয়েশনের একজন নেতা হিসেবে সরকার নভেম্বর ২০০৫ সালে বাংলাদেশে পাকিস্তান টেক্সটাইল মিল মালিকদের একটি প্রতিনিধিদলের আয়োজন করেছিলেন।  সরকার লিভারপুল ভিত্তিক ইন্টারন্যাশনাল কটন অ্যাসোসিয়েশন (আইসিএ) এর একজন সহযোগী সদস্য ছিলেন, বিশ্বের একটি আন্তর্জাতিক স্বীকৃত তুলার সংস্থা যার তিনি টানা ৬ (ছয়) বছর সহযোগী পরিচালক ছিলেন।  সরকার ৩১ ডিসেম্বর ২০০৭ সালে ঢাকা ব্যাংক বিজয় দিবস হকি চালু করেন। ৩০ এপ্রিল ২০০৮ সালে, সরকার ঢাকা ব্যাংকের বোর্ড অব ট্রাস্টির পরিচালক নির্বাচিত হন।  সরকার ২০০৭ থেকে ২০১০ সাল পর্যন্ত পরপর ২ (দুই) মেয়াদে সুতা ও কাপড় তৈরির একটি জাতীয় বাণিজ্য সংস্থা বাংলাদেশ টেক্সটাইল মিলস অ্যাসোসিয়েশনের (বিটিএমএ) সভাপতি ছিলেন। তিনি ২০০৯ সালে বাংলাদেশ টেক্সটাইল মিলস অ্যাসোসিয়েশনের সভাপতি পদে বিনা প্রতিদ্বন্দ্বিতায় পুনঃনির্বাচিত হন। তিনি বস্ত্র শিল্পের সমস্যা নিয়ে আলোচনা করতে বাংলাদেশের অর্থমন্ত্রী আবুল মাল আবদুল মুহিতের সঙ্গে দেখা করেন। এছাড়াও, তিনি ফেডারেশন বাংলাদেশ চেম্বারস অফ কমার্স অ্যান্ড ইন্ডাস্ট্রিজের (এফবিসিসিআই) পরিচালক ছিলেন।  সরকার ইন্ডিপেনডেন্ট ইউনিভার্সিটি, বাংলাদেশের ঢাকা ও চট্টগ্রাম উভয়ের ট্রাস্টি বোর্ডের চেয়ারম্যান। সরকার সম্প্রতি ইন্টারন্যাশনাল চেম্বার অফ কমার্স (আইসিসি), বাংলাদেশের হিসেবেও নির্বাচিত হয়েছেন। ১ জানুয়ারী ২০১০-এ, তিনি বাংলাদেশ সরকার কর্তৃক বাণিজ্যিকভাবে আমদানি ব্যক্তি (সিআইপি) হিসাবে স্বীকৃত হন যা তাদের সরকারের কাছ থেকে অনেক সুযোগ-সুবিধা প্রদান করে।  ৫ মে ২০১৪-এ, সরকার ঢাকা ব্যাংকের চেয়ারম্যান পুনর্নির্বাচিত হন। তিনি বাংলাদেশ অ্যাসোসিয়েশন অব ব্যাংকসের ভাইস-চেয়ারম্যান হিসেবে দায়িত্ব পালন করেছেন। তিনি করিম স্পিনিং মিলস লিমিটেডের চেয়ারপারসন হিসেবে দায়িত্ব পালন করেন। তিনি ইন্টারন্যাশনাল চেম্বার অব কমার্স-বাংলাদেশের সদস্য। তিনি একজন প্রতিষ্ঠাতা ট্রাস্টি বোর্ডের সদস্য এবং বাংলাদেশ এন্টারপ্রাইজ ইনস্টিটিউটের বোর্ড অব গভর্নরস সদস্য। তিনি করিম টেক্সটাইল লিমিটেড, পূর্বাণী ফেব্রিক্স লিমিটেড এবং সোহাগপুর টেক্সটাইল মিলসের ব্যবস্থাপনা পরিচালক।  সরকার ২০১৭ থেকে ২০১৮ পর্যন্ত ইন্ডিপেনডেন্ট ইউনিভার্সিটি, বাংলাদেশের শিক্ষা, বিজ্ঞান, প্রযুক্তি এবং সাংস্কৃতিক উন্নয়ন (ESTCDT) ট্রাস্টের চেয়ারপারসন, যেখানে তিনি একজন প্রতিষ্ঠাতা ট্রাস্টি।  সরকার ঢাকা ব্যাংক লিমিটেডের প্রতিষ্ঠাতাদের মধ্যে একজন যিনি প্রতিষ্ঠাতা চেয়ারম্যানের পদে অধিষ্ঠিত ছিলেন। বর্তমান চেয়ারম্যান, ১৪ আগস্ট ২০২০-এ নিযুক্ত হন। বিশ্ববিদ্যালয়, বাংলাদেশ। তিনি ১২ জুলাই ২০২১ তারিখে ঢাকা ব্যাংকের পুনরায় চেয়ারম্যান নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলাদেশী ব্যাংকার বিষয়শ্রেণী:বাংলাদেশী ব্যবসায়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ সেতু কর্তৃপক্ষ (বাসেক) একটি স্বায়ত্তশাসিত সংস্থা, যা বাংলাদেশে সেতু, সুড়ঙ্গপথ, ফ্লাইওভার এবং ওভার পাস নির্মাণ ও রক্ষণাবেক্ষণের জন্য 	 দায়িত্বপ্রাপ্ত। এর সদর দপ্তর ঢাকা অবস্থিত। এটি সড়ক পরিবহন ও সেতু মন্ত্রণালয়ের অধীনস্থ। এর দপ্তর ঢাকাস্থ বনানীতে অবস্থিত।  thumb|সদর দপ্তর   ইতিহাস  ১৯৮৫ সালে সৃষ্ট যমুনা বহুমুখী সেতু কর্তৃপক্ষের কার্যপরিধি বৃদ্ধি এবং পুনর্গঠন করে ২০০৯ সালের ৫৬ নং আইন দ্বারা বাংলাদেশ সেতু কর্তৃপক্ষ গঠন করা হয়। সেতু বিভাগের সচিব পদাধিকারবলে বাংলাদেশ সেতু কর্তৃপক্ষের নির্বাহী পরিচালকের দায়িত্ব পালন করেন।  চলমান প্রকল্পসমূহ ১। পদ্মা বহুমুখী সেতু নির্মাণ প্রকল্প  ২। ঢাকা এলিভেটেড এক্সপ্রেসওয়ে প্রকল্প  ৩। সাপোর্ট টু ঢাকা এলিভেটেড এক্সপ্রেসওয়ে প্রকল্প  ৪। কর্ণফুলী নদীর তলদেশে বহুলেইন টানেল নির্মাণ  ৫। গ্রেটার ঢাকা সাসটেইনেবল আরবান ট্রান্সপোর্ট প্রকল্প (বিআরটি, গাজীপুর-এয়ারপোর্ট[বাংলাদেশ সেতু কর্তৃপক্ষ অংশ])  ৬। ঢাকা-আশুলিয়া এলিভেটেড এক্সপ্রেসওয়ে প্রকল্প  ৭। ঢাকা শহরে সাবওয়ে নির্মাণে সম্ভাব্যতা সমীক্ষা প্রকল্প  ৮। ৫ সেতু সম্ভাব্যতা সমীক্ষা প্রকল্প   পটুয়াখালী- আমতলী- বরগুনা- কাকচিরা সড়কে (R-880) পায়রা নদীর উপর সেতু নির্মাণ  বাকেরগঞ্জ- বাউফল উপজেলা সড়কে (Z8806 & 8044) কারখানা নদীর ওপর সেতু নির্মাণ  ভুলতা-আড়াই হাজার-বাঞ্ছারামপুর সড়কে (R-203) মেঘনা নদীর উপর সেতু নির্মাণ  বরিশাল-ভোলা সড়কে তেতুলিয়া ও কালাবদর নদীর উপর সেতু নির্মাণ  পটুয়াখালী- আমতলী- বরগুনা- কাকচিরা সড়কে (R-880) বিষখালী নদীর ওপর সেতু নির্মাণ  ৯। সাসেক সড়ক সংযোগ প্রকল্প-II (এলেঙ্গা-হাটিকামরুল-রংপুর মহাসড়ক চার লেনে উন্নীতকরণ) (সেতু কর্তৃপক্ষ অংশ ৩৪ কিলোমিটার)  ১০। কচুয়া-বেতাগী-পটুয়াখালী-লোহানিয়া-কানাইয়া সড়কের ১৭ কিলোমিটারে পায়রা নদীর ওপর সেতু নির্মাণ  তথ্যসূত্র  বহিঃসংযোগ  বাংলাদেশ সেতু কর্তৃপক্ষ আইন, ২০১৬  বিষয়শ্রেণী:বাংলাদেশের পরিবহন কোম্পানি বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০০৯-এ প্রতিষ্ঠিত সরকারি সংস্থা বিষয়শ্রেণী:বাংলাদেশের সেতু